Държавен вестник, бр. 64, 2025 г., стр. 86

СТР.  86	
Д Ъ Р Ж А В Е Н  В Е С Т Н И К 	
БРОЙ  64
КОМИСИЯ ЗА РЕГУЛИРАНЕ 
НА СЪОБЩЕНИЯТА
РЕШЕНИЕ № 237
от 17 юли 2025 г.
за изменение и допълнение на Правилата за 
използване на радиочестотен спектър за ра­
диосъоръжения от любителска радиослужба 
(ДВ, бр. 35 от 2022 г.)
На основание чл. 30, ал. 1, т. 8, чл. 32, 
ал. 1, т. 2, 6 и 9, чл. 36, ал. 3 и 4 във връзка 
с чл. 66а, ал. 3 от Закона за електронните 
съобщения Комисията за регулиране на съоб­
щенията реши:
§ 1. В чл. 9 се правят следните изменения:
1. Досегашният текст става ал. 1 и се из­
меня така:
„(1) Опознавателни знаци се предоставят 
за ползване за срок от 10 години освен в слу­
чаите на предоставен временен опознавателен 
знак или опознавателен знак, предоставен на 
радиолюбител чужденец.“
2. Създава се ал. 2:
„(2) Временни опознавателни знаци се пре­
доставят във връзка с честване на бележити 
дати, експедиции, участие в радиолюбителски 
състезания и други подобни събития. Знаците, 
използвани за участие в радиолюбителски 
състезания, се предоставят за ползване за 
срок от 5 години. Знаците, използвани във 
връзка с честване на бележити дати, участие 
в експедиции и други подобни събития, се 
предоставят за ползване за срока на събитието, 
но не по-дълъг от една календарна година.“
3. Създава се ал. 3:
„(3) Опознавателни знаци на радиолюби­
тели чужденци се предоставят за поискания 
от тях срок, но не по-дълъг от периода на 
пребиваването им в Република България.“
§ 2. В чл. 11 се правят следните изменения:
1. Досегашният текст става ал. 1.
2. Създава се ал. 2:
„(2) Радиолюбителят уведомява комисията 
за всяка промяна на данните от заявлението 
по ал. 1 в 14-дневен срок от настъпването на 
промяната.“
§ 3. Член 19 се отменя.
§ 4. Член 26 се изменя така:
„Чл. 26. (1) При използването на радиочес­
тотния спектър трябва да се спазват нормите 
и изискванията за защита на населението от 
вредното въздействие на електромагнитни по­
лета в съответствие с Наредба № 9 от 14 март 
1991 г. за пределно допустими нива на елек­
тромагнитни полета в населени територии и 
определяне на хигиенно-защитни зони около 
излъчващи обекти.
(2) При възникване на проблем, свързан с 
електромагнитната съвместимост, радиолю­
бителят прави за своя сметка предписаните 
от Комисията за регулиране на съобщенията 
промени в местоположението и параметрите 
на електронните съобщителни устройства.
(3) В случай че възникването на проблема, 
свързан с електромагнитната съвместимост, 
е в резултат от работата на две или повече 
устройства, разположени в непосредствена 
близост едно до друго, и при тяхната работа 
преди инсталирането на последното не се 
наблюдава проблем, то лицето, инсталирало 
най-късно устройството, трябва да осигури 
условия за отстраняване на проблема или да 
преустанови работата на устройството.“
§ 5. В чл. 27 ал. 1 се изменя така:
„(1) При използването на радиочестотния 
спектър не се причиняват вредни смущения 
на други електронни съобщителни мрежи 
и/или радиосъоръжения и не се претендира 
за защита от тях, при условие че са спазени 
изискванията за работа на тези мрежи и/или 
радиосъоръжения, определени в съответните 
правила за използване на радиочестотния 
спектър.“
§ 6. В параграф 1 т. 1 от допълнителната 
разпоредба се изменя така:
„1. „Любителска радиостанция“ е радиосъо­
ръжение, което се състои от една или няколко 
радиопредавателни или радиоприемни апара­
тури или комбинация от тях, включително 
антенно-фидерни системи и спомагателни 
устройства, и може да се използва за осъще­
ствяване на електронни съобщения поне в 
един от обхватите съгласно приложение № 1.“
§ 7. В преходните и заключителните разпо­
редби се създава параграф 7:
„§ 7. (1) В срок до 3 години считано от 
датата на влизане в сила на настоящото изме­
нение и допълнение радиолюбителят следва 
да подаде заявление по образец в комисията 
за преиздаване на документите, с които са 
предоставени знаците по чл. 8, ал. 1, т. 1, 3 
и 4 и ал. 2 и СЕРТ лицензиите.
(2) За предоставени знаци по чл. 8, ал. 1, 
т. 1, 3 и 4 и ал. 2 и за СЕРТ лицензии в пе­
риода след 18.11.2024 г. до датата на влизане в 
сила на настоящото изменение и допълнение 
комисията преиздава служебно документите 
без подаване на заявление по образец.
(3) За преиздаване на документи по ал. 1 
и 2 не се събира такса.
(4) Срокът на валидност на преиздадените 
по ал. 1 и 2 опознавателни знаци е 10 години 
считано от датата на преиздаването им.
(5) При неподаване на заявление по ал. 1 в 
срок до 3 години считано от датата на влизане 
в сила на настоящото изменение и допълнение 
знаците по чл. 8, ал. 1, т. 1, 3 и 4 и ал. 2 и 
СЕРТ лицензиите се считат за освободени на 
основание т. 10, буква „г“ от приложение № 3 
към чл. 10 „Условия и ред за предоставяне на 
опознавателни знаци“.“